
Téma: Bielkoviny
Experimentálna úloha: Izolujte bielkoviny z mlieka s pomôckami a chemikáliami, ktoré máte dostupné v domácnosti.
Pomôcky: sklené poháre, sitko, látková vreckovka (príp. iný kúsok látky – najlepšie bavlnená), lyžica
Chemikálie: voda, mlieko, ocot
Pracovný postup: 
Do štvrtiny pohára nalejeme mlieko. Rozriedime ho, tak že k mlieku pridáme približne rovnaké množstvo vody. Potom prikvapneme ocot a roztok premiešame. Vznikne biela zrazenina, ktorú prefiltrujeme. Nad pohár dáme sitko, v ktorom je položená látková vreckovka a cezeň prefiltrujeme náš roztok. Pozorujeme.
Princíp: 
Prikvapnutím octu do mlieka sa v mlieku vytvorí biela zrazenina. Kravské mlieko obsahuje približne 3,3% bielkovín. Okrem bielkovín sa v mlieku nachádza aj mliečny cukor a mliečne tuky. Z jednotlivých bielkovín sa v mlieku vyskytuje najmä kazeín a albumín. Bielkovina kazeín sa v čerstvom mlieku nachádza viazaná s iónmi Ca2+. Pridaním kyseliny octovej klesne pH na hodnotu, ktorá je označovaná ako izoelektrický bod kazeínu a vyzráža sa biela zrazenina – voľný kazeín, ktorý je takmer úplne bez vápnika. Po jeho odfiltrovaní zostáva vo filtráte ďalšia mliečna bielkovina – mliečny albumín. Tento je rozpustný vo vode. Na tomto princípe sa vyrába tvaroh. 
Pozorovanie: 
Do pohára sme dali bielu kvapalinu – mlieko a zriedili sme ho vodou. Pridali sme žltý ocot. V mlieku vznikla biela zrazenina, ktorú sme prefiltrovali. Na látkovej vreckovke nám zostala biela mazľavá látka. Filtrát - kvapalina mala sivú až zelenú farbu. 
Vysvetlenie pozorovania:
Po naliatí octu do mlieka vzniká teda biela zrazenina, sú to bielkoviny, ktoré sú obsiahnuté v mlieku a najväčšie zastúpenie má albumín. Táto zrazenina je vlastne tvaroh a filtrát je srvátka – je to kvapalina sivej až zelenej farby. 
Záver:
Podarilo sa nám izolovať bielkoviny z mlieka.
Didaktické poznámky:
Čas trvania pokusu: 10 minút.
[bookmark: _GoBack]Zaradenie: 9. ročník ZŠ – pri téme bielkoviny, demonštračný pokus alebo žiacky pokus, myslím, že to vôbec nie je náročné ani sa nepracuje so silnými chemikáliami, takže by to žiaci zvládli.

